《郊居集句十首 其十》
明代·卢龙云

揣分非才合退藏，不离窗下见羲皇。

青袍白马有何意，社酒寒灯乐未央。年貌暗随黄叶去，此心兼笑野云忙。

悠悠物外身无事，莫倦连朝在醉乡。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。